| Armiño |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Theria |
| Infraclase: | Placentalia |
| Orde: | Carnivora |
| Suborde: | Caniformia |
| Familia: | Mustelidae |
| Subfamilia: | Mustelinae |
| Xénero: | *Mustela* |
| Especie: | *M. erminea* |

 |
| Nome binomial |
| *Mustela erminea*(Carl von Linné, 1758) |
| Distribución en GalizaDistribución en GalizaDistribución en Galiza |
| Distribución no mundo(verde: nativa, vermello: introducida)Distribución no mundo(verde: nativa, vermello: introducida)Distribución no mundo(verde: nativa, vermello: introducida) |

O **armiño** ou **doniña branca** (***Mustela erminea***) é unha especie de mustélido moi espallado por Europa. É un dos carnívoros máis pequenos do mundo; viven nos bosques e nas estepas; atópase xeralmente en campo aberto. Adoita establecer o seu fogar baixo unha morea de pedras ou nun tobo coidadosamente agochado no corazón dunha matogueira espiñenta. Parece ser que as sebes son o seu lugar favorito. O armiño aliméntase principalmente de roedores, que axexa ata dentro das seus tobos.

Malia ser un dos carnívoros máis pequenos do mundo, é tamén un dos máis sanguinarios. O armiño ten o corpo alongado e extraordinariamente flexible. 
No verán, a súa pelaxe tórnase parda no lombo e branca ou branca amarelenta en todo el ou soamente en parte. Mais sempre conserva o extremo da súa longa cola de cor negra, o que é en toda época un bo trazo para a súa identificación. 
O seu peso varía entre os 100 e os 300 gramos.

Nunca se puido afirmar que o armiño sexa nocturno, ou pola contra diúrno, xa que é imposible observalo en todo momento do día ou da noite. Pasa o día en varias fases de actividade entrecurtada por períodos de sono máis ou menos prolongados. O armiño é terrestre e non rube, aínda que está dotado dunha grande axilidade. Nas chairas e nas rexións meridionais, conserva a súa pelaxe marrón co bandullo branco durante todo o ano. Na montaña e nas rexións máis frías muda de cor logo da súa muda de outono, tornándose enteiramente branco. Soamente o pincel de pelos que adorna o remate da súa cola permanece sempre negro.

Antigamente cazábase o armiño pola súa suave pel, dunha gran calidade, e da que se confeccionaban abrigos. Actualmente, existe a tendencia de substituír a pel do armiño pola de visón americano, igualmente fermoso mais non tan custoso.

Notas
-----

1. ↑  Reid, F. & Helgen, K. (2008). "Mustela erminea". *Lista Vermella da IUCN de Especies en Perigo* (en inglés). IUCN 2008. Consultado o 21 March 2009.  Database entry includes a brief justification of why this species is of least concern

Véxase tamén
------------

### Outros artigos

* Camuflaxe para a neve

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Armiño*** |

|  |  |
| --- | --- |
| Control de autoridades | 
* Wd: Q25345
* AAT: 300250167
* BNF: 12345915h
* BRE: 2371077
* EBID: ID
* FAST: 914733
* GEA: 1317
* GEC: 0103942
* GND: 4356525-6
* LCCN: sh85089118
* NDL: 00576198

 |

|  |  |
| --- | --- |
| Identificadores taxonómicos | 
* ADW: Mustela\_erminea
* BioLib: 1759
* Dyntaxa: 206029
* EOL: 328587
* EPPO: MUSTER
* FE: 305315
* FE-New: ID
* Fossilworks: 48848
* GBIF: 5219019
* iNaturalist: 41808
* IRMNG: 10198729
* ISC: 74426
* ITIS: 180555
* IUCN: 29674
* MSW: 14001334
* NBN: NBNSYS0000005127
* NCBI: 36723
* SeaLifeBase: 69200
* Soortenregister: 138989
* TAXREF: 60686
* ZooBank: ID

 |